**Miljøtilsyn d. 29. januar 2020**

|  |  |
| --- | --- |
| **Virksomhed:** Guldsmed Allan Bayer | **Tilsynsdato:** 29. januar2020 |
| **Adresse:** Godthåbsvej 25, 2000 Frederiksberg |  | **CVR-nr.:** 30285794 |
| **Kontaktperson:** Allan Bayer | **P-nr.:** 1013077831 |
| **Tlf.:** 21 27 25 74 | **Journal nr.** 09.00.00-K08-7-20 |
| **Virksomhedstype** | Guld- og sølvsmedje |
| **Formålet med tilsynet** | Basis tilsyn -Gennemgang af virksomhedens miljøforhold |
| **Tilsynet blev foretaget som:** | Varslet tilsyn |
| **Jordforurening** | Der er ikke konstateret synlig jordforurening ved tilsynet. |
| **Håndhævelsesskridt** | Ingen |
| **Konklusion på virksomhedens egenkontrol** | Ingen bemærkninger |

**Tilsynsrapport for tilsyn den 29. januar 2020**

Miljøenheden foretog den 29. januar 2020 et miljøtilsyn hos Guldsmed Allan Bayer, beliggende på adressen Godthåbsvej 25, 2000 Frederiksberg. Ved tilsynet var virksomheden repræsenteret af Allan Bayer.

Formålet med tilsynet var at forebygge forurening og kontrollere, at virksomheden overholder gældende miljølovgivning.

Tilsynet bestod af en administrativ gennemgang og en efterfølgende besigtigelse af virksomheden.

***Bemærkninger vedrørende tilsynet:***

* Virksomheden er flyttet til nuværende adresse fra Godthåbsvej 28.
* Der er ikke sket store ændringer i driften af virksomheden i forhold til beskrivelsen ved sidste tilsyn.
* Åbningstiderne er: Hverdage: 12 - 17.30 - Onsdag: lukket - Lørdag: 11 – 14 - Søndag: lukket.
* Virksomheden har meget begrænset mængde kemikalier i virksomheden. Kemikalierne opbevares i små beholdere på en hylde.

**Beholderne skal stå i egnet kar/spildbakke for at kunne tilbageholde kemikalierne i tilfælde af spild. Ved opbevaring af kemikalier skal man være opmærksom på faremærkerne på kemikalierne, herunder faren ved kemikalieblandinger samt brandfare. Nogle kemikalier skal opbevares adskilt fra andre. Forholdet skal bringes i orden straks.**

Tilsynet gav ikke anledning til yderligere bemærkninger. Virksomheden fremstod ved tilsynet i pæn og ordentlig stand.

***Aktindsigt***

Jeg skal gøre opmærksom på din ret til aktindsigt i de miljøoplysninger Frederiksberg Kommune har registreret om din virksomhed, jf. Miljøoplysningsloven (lovbekendtgørelse nr. 980 af 16/08/2017).

***Brugerbetaling***

Dette tilsyn er omfattet af reglerne om brugerbetaling. Det betyder at virksomheden jf. bekendtgørelse nr.1475 af 12/12/2017, skal betale for det udførte tilsyn og sagsbehandling. Timetaksten er fastsat af Miljøstyrelsen og ligger for 2020 på 333,22 kr. pr. time, som vil blive opkrævet i november måned 2020.

***Kommentarer eller spørgsmål***

Hvis du har spørgsmål eller kommentarer kan jeg kontaktes på tlf. 28 98 41 07 eller på e-mail ahho01@frederiksberg.dk.